Histamínová intolerancia
Dobrý deň prosím o informáciu či existujú lieky na pravidelné denné užívanie, ktorými sa lieči HIT, a je možné sa potom normálne stravovať. Ak nemám dôveru v jedlo ktoré mám jesť predtým užijem DAOSIN. Mám ísť na koronografiu s použitím jódu, ako zvládnuť vyplavený histamín, keď jód je liberátor. Ďa
Dobrý deň,
Ďakujeme za vašu otázku. Základom manažmentu histamínovej intolerancie je zmena stravovacích návykov. Uplatňuje sa tzv. nízkohistamínová (niekedy eliminačná) diéta. Dopĺňanie enzýmu DAO vo forme výživového doplnku (vami užívaný Daosin) predstavuje vhodný prídavok pri nízkohistamínovej diéte. Je možné ho užívať aj dlhodobo, pričom je potrebné dodržiavať maximálnu dennú dávku (3 tablety).
Alternatívou je
Histapp
, ktorý taktiež obsahuje prírodný enzým diaminooxidázu (DAO). Používa sa pri nedostatočnosti enzýmu DAO a/alebo pri histamínovej intolerancii. Jeho dopĺňaním sa zvýši množstvo enzýmu DAO v tenkom čreve, vďaka čomu sa zosilní spracovávanie histamínu. Urýchli sa proces odbúrania v potrave prijatého histamínu, ktorý by sa inak mohol stať spúšťačom prejavov. Užíva sa 1 tableta vcelku 20 minút pred hlavným jedlom (maximálne 3 tablety denne).
V prípade, že dôjde k prepuknutiu príznakov HIT, je možné podať aj
antihistaminiká
, ktoré blokujú účinok histamínu. Ich dlhodobé a pravidelné užívanie je potrebné konzultovať s lekárom- gastroenterológom.
Na zmiernenie črevných príznakov spôsobených histamínovou intoleranciou je vhodný prípravok Revicolin. Zlepšenie týchto parametrov sa očakáva po 8 dňoch jeho užívania. Revicolin obsahuje vysoko-špecifické “chytré” kvasinky Kluveromyces Marxianus Fragilis a mikronizovaný palmitoyletanolamid, ktoré upravujú konzistenciu stolice a frekvenciu vyprazdňovania, pozitívne regulujú imunitný črevný systém, majú protizápalový účinok a výrazne prispievajú aj k zmierneniu nafukovania a prítomnosti črevných kŕčov. V úvode, počas 14 dní sa odporúča užívanie 2 x 1 kapsula. Následne od 15.dňa obvykle postačuje 1 kapsula ráno, prípadne podľa potreby.
Pred samotným vyšetrením s použitím kontrastnej látky informujte lekára o histamínovej intolerancii. Lekár vám poskytne všetky potrebné informácie a v prípade potreby vykoná adekvátne opatrenia.
Prajem skorú úľavu od ťažkostí.
S pozdravom
Mgr. Tamara Jakúbeková